钦定古今图书集成/明伦汇编/官常典/第738卷 > 王清
## 钦定古今图书集成/明伦汇编/官常典/第738卷 > 王清

按《广东通志》：“清字一宁，合肥人。世为济宁卫指挥，慷
慨多勇略。宣德中，常率所部出喜峰，至鸳鸯海觇寇，
累立奇功。正统元年，擢广东都指挥。藤峡蛮叛，清往
讨有功。己巳，同总戎驻军高凉。适广贼黄萧养作乱，
围攻广州，清帅舟师赴援，比至，阻浅被执，投水不死。
系诗于衣寄归，以死自誓，读者沾襟。亡何，贼拥清至”
城下，使谕降。清骂不绝口，遂遇害。朝廷悯之，赠荫有
加。清善律诗，有《建櫜集》行于世。其裔孙化，任广州卫
指挥。